Arbeidsoppgåver «Ein motig maur»

|  |  |
| --- | --- |
| Oppgåver | Utdrag frå teksten |
| Steffen Kverneland har berre brukt korte, direkte sitat frå teksten i teikneserien sin. Her ser du dei seks første.  Finn att utdraga i novella «Ein motig maur» og set strek under dei. | Heimen hans var stor, og låg på solsida av ei gran. Alle som budde her var motige.  Dei rende over einannan for å vera først til allslags halslaus gjerning, så lenge det fanst liv i dei.  I sjauen hende det då ein av dei at han fekk ein tømmerstokk i skallen, tidleg ein morgon med han dreiv på i eit eller anna bygg.  Han vart ingen krusling for det. Tvert imot. Han skok seg berre eit grann, og var motigare enn nokon gong.  For å slå fast at han var i orden, gav han seg i klammeri med eit par mann og beit dei av på midten.  Så gjekk han ut i verda. Med front mot alt som måtte vera framfor. Det var fienden hans, alt saman. |

|  |  |
| --- | --- |
| Oppgåver | Utdrag frå teksten |
| Korleis såg myggen ut?  Kva gjorde han? | Han kom inn i skogar av gras. Kom over ein naken, smal mygg som sat der og sturde over eitkvart. |
| Kva samanliknar Vesaas sniglekroppen med? | Men dei venlege snegleaugo kvarv i ein fart. Heile fløtekroppen byrja dra seg i hop og presse seg inn i huset. |
| Kva for nokre ord brukar Vesaas for å skildre kreket? | Ikkje før stod han still, så skaut det opp eit ørlite rusk av eit krek or jorda og byrja eta på feittet på platene hans. |
| Kva for nokre ord brukar Vesaas for å skildre eitermauren? | Han kom framom ein liten gul stygging som sat i graset. Ein ljosgul giftig liten eitermaur. Dei likte han aldri å møte. Han sansa og i det same kor altfor lett syretanken var.  Likevel ville den motige ha ei avgjerd, og gjekk på. Det var ikkje klokt, for den gule var snar som elden og gav han eit par brennande, giftige sprøyter. |
| Kva ord brukar Vesaas for å skildre at mauren drep og et den gule?  Brukar han orda «drepe» og «ete»? | Ei saks hjå den motige lét seg mødesamt opp, og klipte. Den gule gjekk i to.  Saksa arbeidde vidare til at båe dei gule halvene var fortærde. Det smakte verre enn nokon ting, men det hadde livgjevande verknad. |

|  |  |
| --- | --- |
| Set ring rundt dei stadene der mauren et.  Finn eit døme på at mauren et noko, utan at ordet «ete» er brukt: | Tok og åt han. Det smakte jammerleg tynt.  Mauren gjekk bort og sette kjakane kav i flesket. Det smakte.  Mauren fekk laus den grådige, og åt han. Det smakte ingenting. Han klipte rasande med kjakane og gjekk.  Det første han gjorde då han fekk grunn under føtene, var å gripe dette nifse kreket og riktig eta det.  Der låg ei lita grøn larve som han åt. Skinnet av henne tok han med seg. Han bar til han vart blodraud. |

|  |  |
| --- | --- |
| Set ring rundt alle stadene du finn *ordet* rasande**.**  Kva gjer mauren når han er rasande?  Set ring rundt ord og uttrykk som *viser at* mauren er rasande.  Kva for nokre ord og uttrykk fann du? | Han vart bra rasande. Smelte kjakane saman og gjekk. Ve det neste.  Rasande drog han seg ut av den mjuke massen, kom ut i lufta att, med feittet glinsande over heile seg.  Han prøvde å få med seg alle fire maurhalvene då han skulle gå, men greidde berre to av dei. Han vart rasande.  Då vart han godt rasande og heiv seg på vatnet for å eta opp det skaldyret. Men han hadde forrekna seg.  Han var så rasande at han ikkje kjende etter om det smakte noko eingong, og etterpå sprang han opp den loddrette grøftesida i eitt strekk utan å stanse eller puste.  Så snart han kom eit lite stykke opp. Ramla han ned att. Då han hadde gjort dette hundre gonger, var han så rasande at han kom halve veggen oppover med baken først.  Den motige spruta av sinne og drog frå sin kant så han kjende han smalna om livet. Strået flytte seg ikkje, berre saga fram og attende.  Då kokte den motige slik at han fór på, først den næraste og så den andre, og beit dei i to etter tur.  No hadde han bruk for å vera motig. Han krafsa i raseri bortover mot hi sida av vatnet. Det fæle dyret sat framleis på undersida hans og åt.  Det kom ny kraft i dei valne lemene, på same tid som eit overhendig raseri mol i skallen.  Noko overhendig stort raudna framfor han. Ei ku som låg og kvilte i graset. Mauren gjekk straks bort og byrja bite i henne, men han fekk ikkje laust noko. Sinnet kokte i han. |